સવારે ખાડિયા સારંગપુરના રણછોડરાયજીના મંદિરથી રાયપુર ચકલા અને ત્યાંથી રોડ શો દ્વારા જમાલપુર બહેરામપુરા સુધી તેમણે ભાજપનો પ્રચાર કર્યો હતો. સવારના સમયના ઓછા ટ્રાફિકમાં ગીચ વિસ્તારમાં પક્ષનું જનસંપર્ક અભિયાન ૧૦-૦૦ વાગ્યા સુધી પૂરું કરી દેવાયું હતું. ભાજપ સરકારની સિદ્ધિઓનું વર્ણવતી પુસ્તિકાના સહારે કમિટેડ મતદારોને પાછા વાળવાનો પ્રયત્ન હાથ ધરાયો છે. રૂપાણીના રોડ શો દરમિયાન તમામ નાગરિકોને મોદીના પત્રની નકલનું વિતરણ કરાયું હતું.